Trelis/gawiki huggingface dataset:
Moyra Barry. Faoi Moyra Barry.
Is ealaíontóir Éireannach í Moyra Barry. Rugadh í sa bhliain 1886 agus fuair sí bás ar an 2ú Feabhra 1960. 
Bunús.
Rugadh Moyra Aloysius Barry i mBaile Átha Cliath mar an páiste is sine d'aon dhuine déag. Cuireadh 'Mary' uirthi óna tuismitheoirí Jane Barry agus Bernard Barry, a bhí ina ceannaí.
Óige agus Oideachas.
D'fhreastail Barry ar Loreto College, ansin rinne sí staidéar ag RHA (Royal Hibernian Academy) áit a bhuaigh sí duaiseanna do tharraingt agus ceapadóireacht, agus ag an Slade School of Fine Art i Londain, áit a bhfuair sí an chéad áit do phéinteáil ar an teilg.
Gairm.
I rith na 1920idí, bhí cónaí uirthi agus thug sí ceachtanna príobháideacha Béarla agus péintéireacht in Quito, Eacuadór sna 1920idí, sular fhill sí ar theach an teaghlaigh i Ráth Maonais i mBaile Átha Cliath sna 1930idí. Bhí a saothar ar taispeáint go minic ag an RHA ó 1908-1952, agus ag reáchtáil roinnt seónna aonair san "Angus Gallery" ó 1932 ar aghaidh. Tugadh suntas di mar gheall ar a portráidí agus a tírdhreacha, ach bhain sí cáil amach as a cuid péintéireachta bláthanna a bhí déanta in olaí agus uiscedhathanna. Phéinteáil sí criosantamaim agus róslabhrais go minic. Sa bhliain 1941, chuir Dermod O' Brien, uachtarán an RHA síos uirthi mar "the finest painter of flowers alive" .
Saol déanach agus bás.
Fuair Barry bás ar an 2ú Feabhra 1960 i mBaile Átha Cliath. Adhlacadh í i Reilg Ghlas Naíon, Baile Átha Cliath.
Oidhreacht.
Is féidir teacht ar saothar s'aici i roinnt dánlann Éireannach; cosúil le Crawford Muncipal Art Gallery, Co. Chorcaí, agus Iarsmalann Uladh, Béal Feirste agus sa National Gallery of Ireland.
Tagairtí.
https://www.dib.ie/index.php/biography/barry-moyra-aloysius-a0455v
https://www.adams.ie/irish-artist-directory/moyra-barry-art-sold-at-auction
http://www.dukestreetgallery.ie/store/category/376/354/Barry%2C-Moyra/ 
https://www.whytes.ie/artist/moyra-barry/16714/?offset=1
Richard Davies (Mynyddog). File, amhránaí, agus stiúrthóir eisteddfod a raibh an-tóir air ba ea Richard Davies (ainm cleite: Mynyddog) (10 Eanáir 1833 – 14 Iúil 1877), a rugadh i Llanbrynmair, Sir Drefaldwyn. Is é údar na liricí leis an gceoldráma móréilimh 'Blodwen' agus amhráin ar nós 'Gwnewch Bopeth y Gymraeg', 'Pistyll y Llan' agus 'Myfanwy '.
Tógáil.
Rugadh Mynyddog i dteach a thuismitheoirí ar fheirm "y Fron", Llanbryn-mair, sa bhliain 1833. Chaith sé a óige ag feirmeoireacht ar fheirm an teaghlaigh agus ag aoire ar chnoic Llanbrynmair. Cuid lárnach dá shaothar ab ea an saol amuigh faoin aer i measc ghlóir an dúlra agus an chumann dlúth Bhreatnaise a chothaigh sé i sráidbhailte beaga tuaithe Maldwyn agus Meirionnydd. Ní mheastar gur file iontach é.
File.
Ba fhile móréilimh é Mynyddog ina ré i measc an phobail, amhail Ceiriog a bhí chomhaimseartha leis. Bhí sé ina iomaitheoir go minic ag an Eisteddfod, sa mhéadair clasaiceach agus nua - aimseartha, agus b'fhéidir gur ghlac se a ainm ainm cleite, Mynyddog, ó Newydd Fynyddog, cnoc in aice lena bhaile. Ní raibh aon fhiúntas ar leith ina chuid oibre sna méadair chlasaiceacha, ach bhí an - tóir ar a chuid liricí. Bhí siad ceolmhar, neamhshofaisticiúil, a dhéileáil leis an sólás agus le cora casta an tsaoil a bhi ag an gcosmhuintir, baois an uabhair, agus áiféis na fimíneachta. Chan sé na hamhráin seo ag ceolchoirmeacha fud fad na Breataine Bige, agus é á thionlacan féin ar armóin bheag.
Virgin Orbit. Cuireann an Comhlacht aeraspás Virgin Orbit satailítí amach sa spás. Bhunaigh Richard Branson Virgin Orbit sa bhliain 2017 agus is cuid den Virgin Group é; trádáiltear a scaireanna ar an stocmhalartán NASDAQ (cód VORB).
Cuireadh an comhlacht as gnó ar 4 Aibreán 2023 áfach, I dtús na bliana 2023, theip go tubaisteach ar an 6ú seoladh a bhí beartaithe acu, nuair a thuairt LauncherOne, an chéad roicéad a teilgeadh riamh as an mBreatain, i bhfarraige agus satailítí spiaireachta de chuid na Breataine agus na Stát Aontaithe ar bord aici.
Stair.
2017 a bunaíodh Virgin Orbit, mar fho-chuideachta de Virgin Galactic, an gnó turasóireachta spáis atá ag Richard Branson. Bhí siad chun roicéid a theilgeadh ó íochtar soithíoch Boeing a bhí curtha in áirithe go speisialta le satailítí tráchtála a chaitheamh amach ag cúrsáil na cruinne.
Ar 17 Eanáir 2021, lainseáladh an roicéad "LauncherOne" agus cuireadh 10 'cubesat'.i bhfithis.
Tamall ina dhiaidh, thosaigh Virgin Orbit ag díol scaireanna. Ach ón tús, bhailigh an comhlacht $255 milliún níos lú ná mar a bhí súil leis. $3,000 milliún a bhí luaite leis na scaireanna ag an am (agus beagnach a náid i mí Aibreán 2023).
In 2022, chláraigh an gnólacht luach $243 milliún sócmhainní agus luach $153 fiacha.
Ar 9 Eanáir 2023, theip ar Virgin Orbit roicéad a theilgeadh. D'éirigh Boeing 747, an 'Cosmic Girl', ó Tewynblustri i gCorn na Breataine agus lainseáladh roicéad tamaill níos déanaí, ach theip ar an iarracht. Chinn an comhlacht maoiniú fad-tréimhseach a aimsiú, iarrachtaí gan toradh.
I mí Aibreán 2023, fógraíodh sa Chúirt Féimheachta i stát Delaware go raibh an comhlacht bancbhriste (cé gur i Long Beach i gCalifornia atá an chuideachta lonnaithe) agus féimheacht Chaibidil a 11 i Meiriceá á lorg acu. Bhí 85% den mheitheal 750 fostaí a bhí ag Virgin Orbit Holdings ligthe chun siúil.
American Idol (sraith 20). Is comórtas amhránaíoctha teilifíse cruthaithe as Simon Fuller é American Idol, a tosaíodh i Stáit Aontaithe Mheiriceá sa bhliain 2002. Craolann sé ar ABC. Thosaigh an seachtú sraith déag American Idol ar 27 Feabhra 2022 agus chríochnaigh se ar an 22 Bealtaine 2022.
B'é seo an dara sraith "American Idol" ó shin go raibh sé curtha ar ceal ar Fox sa bhliain 2016.
Ba iad Katy Perry, Luke Bryan agus Lionel Richie na breithiúna don sraith seo. D'fhill Ryan Seacrest mar láithreoir. Bhuaigh Noah Thompson an tsraith agus tháinig HunterGirl sa dara háit.
The Voice (séasúr 17 na SA). Is comórtas amhránaíochta teilifíse cruthaithe ag John de Mol é The Voice. Thosaigh an cúigiú sraith déag ar an 23 Meán Fómhair, 2019 agus chríochnaigh sé ar an 17 Nollaig, 2019.
Ba iad Kelly Clarkson, Gwen Stefani, John Legend agus Blake Shelton na breithiúna don sraith seo. Bhuaigh Jake Hoot an tsraith agus tháinig Ricky Duran sa dara háit.
The Voice (séasúr 18 na SA). Is comórtas amhránaíochta teilifíse cruthaithe ag John de Mol The Voice. Thosaigh an cúigiú sraith déag ar an 25 Feabhra, 2020 agus chríochnaigh sé ar an 24 Bealtaine, 2020.
Ba iad Kelly Clarkson, Nick Jonas, John Legend agus Blake Shelton na breithiúna don tsraith seo. Bhuaigh Todd Tilghman an tsraith agus tháinig Toneisha Harris sa dara háit.
The Voice (séasúr 19 na SA). Is comórtas amhránaíochta teilifíse cruthaithe ag John de Mol é The Voice. Thosaigh an cúigiú sraith déag ar an 19 October, 2020 agus chríochnaigh sé ar an 15 Nollaig, 2020.
Ba iad Kelly Clarkson, Gwen Stefani, John Legend agus Blake Shelton na breithiúna don sraith seo. Bhuaigh Carter Rubin an tsraith agus tháinig Jim Ranger sa dara háit.
The Voice (séasúr 20 na SA). Is comórtas amhránaíochta teilifíse cruthaithe ag John de Mol é The Voice. Thosaigh an cúigiú sraith déag ar an 1 March, 2021 agus chríochnaigh sé ar an 23 Bealtaine, 2021.
Ba iad Kelly Clarkson, John Legend, Nick Jonas agus Blake Shelton na breithiúna don sraith seo. Bhuaigh Cam Anthony ar tsraith agus tháinig Kenzie Wheeler sa dara háit.
The Voice (séasúr 22 na SA). Is comórtas amhránaíochta teilifíse cruthaithe ag John de Mol é The Voice. Thosaigh an cúigiú sraith déag ar an 19 Méan Fómhair, 2022 agus chríochnaigh sé ar an 13 Nollaig, 2022.
Ba iad John Legend, Gwen Stefani, Camila Cabello agus Blake Shelton na breithiúna don sraith seo. Bhuaigh Bryce Leatherwood ar tsraith agus tháinig Bodie sa dara háit.
The Voice (séasúr 21 na SA). Is comórtas amhránaíochta teilifíse cruthaithe ag John de Mol é The Voice. Thosaigh an cúigiú sraith déag ar an 20 Méan Fómhair, 2021 agus chríochnaigh sé ar an 14 Nollaig, 2021.
Ba iad Kelly Clarkson, John Legend, Ariana Grande agus Blake Shelton na breithiúna don sraith seo. Bhuaigh Girl Named Tom ar tsraith agus tháinig Wendy Moten sa dara háit.
An Mirlín Gorm. Íomhá den Domhan is ea an Mirlín Gorm (Blue Marble as Béarla) a tógadh ar an 7 Nollaig 1972, thart ar 29,000 ciliméadar (18,000 míle) ó dhromchla an phláinéid. An criú ar spásárthach Apollo 17 a ghlac an ghrianghraf ar a bhealach go dtí an Ghealach. Tá sé ar cheann de na híomhánna is mó a ndearnadh atáirgeadh air sa stair.
Léirítear an Domhan ón Meánmhuir go dtí an Antartaice. Ba é seo an chéad uair a d'éirigh le misean Apollo grianghraf a ghlacadh d'oighearchaidhp an Phoil Theas, in ainneoin go raibh brat scamall ar an leathsféar theas. Chomh maith le Leithinis na hAraibe agus Madagascar, tá cósta iomlán na hAfraice agus an chuid is mó den Aigéan Indiach le feiceáil go soiléir.
Liosta de chuid na lochanna san Eilean Sgitheanach. Seo liosta de chuid de na lochanna san Eilean Sgitheanach .
Slèite.
Seo cuid de na lochanna atá suite i Slèite i ndeisceart an an oileáin.
Maura Derrane. Is láithreoir teilifíse agus iriseoir Éireannach í Maura Catherine Derrane (rugadh 8 Iúil 1970). Is láithreoir í chomh maith le Dáithí Ó Sé ar The Today Show ar RTÉ. Is Gaeilgeoir dúchais í Maura.
Maistreán. Is éard is maistreán ann ná bia measctha nó brúitín, le haghaidh ainmhithe go háirithe.
Grafán. Is uirlis láimhe talmhaíochta agus gairneoireachta ársa agus ildánach í an grafán nó an ghrafóg a úsáidtear chun ithir a mhúnlú, fiailí a bhaint, ithir a ghlanadh amach agus barra fréimhe (meacain) a bhaint. Cuimsíonn múnlú na hithreach ithir a fhódú timpeall ar bhun na bplandaí (taoscadh), claiseanna (nó druileanna) caola a thochailt agus trinsí éadoimhne chun síolta nó bleibíní a chur. Má úsáidtear grafán chun gortghlanadh a dhéanamh, d'fhéadfadh sé go mbainfeadh sé le dromchla na hithreach a chorraí nó duilliúr a ghearradh ó fhréamhacha, agus seanfhréamhacha agus fuíll bairr a bhaint den ithir. Baintear úsáid as grafáin chun ithir a thochailt agus a bhogadh agus chun meacain ar nós prátaí a bhaint.
Cineálacha.
Tá go leor cineálacha grafán a bhfuil cruthanna agus aidhmeanna éagsúla acu. Tá feidhmeanna iomadúla ag roinnt acu agus tá feidhm uathúil nó shainiúil ag cinn eile.
De ghnáth, bíonn dhá chineál grafán ann: grafáin tharraingthe chun ithir a mhúnlú agus grafáin ascalacha atá in ann an ithir a aerú agus na fiailí a bhaint.
Dabhach shéarachais. Is éard is dabhach shéarachais nó "dabhach mhúnlaigh" ann ná tobán faoi thalamh atá déanta as coincréit, snáithín gloine, nó plaisteach trína sreabhann fuíolluisce tí (camras), le haghaidh cóireála bunúsach camrais. 
Cur síos.
Laghdaíonn próisis síothlaithe agus díleá anaeróbaigh solaid agus orgánaigh, ach níl an éifeachtacht cóireála ach measartha (dá ngairtear "cóireáil phríomhúil"). Is cineál saoráide simplí camrais ar an láthair iad dabhcha séarachais. Is féidir iad a úsáid i gceantair nach bhfuil ceangailte le gléasra diúscartha camrais, amhail limistéir thuaithe. Diúscraítear an t-eisilteach leachtach cóireáilte go coitianta i ndraein pháirce sheipteach, a sholáthraíonn cóireáil bhreise. Mar sin féin, d’fhéadfadh truailliú screamhuisce tarlú agus d’fhéadfadh sé a bheith ina fhadhb.
Tagraíonn an téarma "seipteach" don timpeallacht bhaictéarach anaeróbach a fhorbraíonn san umar a dhianscaoileann nó a mhianraíonn an dramhaíl a scaoiltear isteach san umar. Is féidir dabhach shéarachais a chúpláil le haonaid chóireála fuíolluisce eile ar an láthair amhail cisil scagtha bhitheolaíocha nó córais aeróbacha lena mbaineann aerú fórsáilte saorga.
Tá an ráta carntha sloda — ar a dtugtar ábhar seipteach nó ábhar faecach freisin — níos tapúla ná an ráta dianscaoilte. Dá bhrí sin, ní mór an t-ábhar faecach carntha a bhaint go tréimhsiúil, rud a dhéantar go coitianta le trucail folúis.
In Éirinn.
Le linn 2023, bhí beagnach 500,000 teaghlach in Éirinn i dtuilleamaí dabhach séarachais.
Theip ar leath na ndabhcha séarachais a ndearna údaráis áitiúla cigirceachta orthu sa bhliain 2022 de réir an Ghníomhaireacht um Chaomhnú Comhshaoil (an EPA). Breis is 1,100 láthair a scrúdaíodh i 2022. Theip ar 560 acu. Bhí baol do shláinte an duine agus don timpeallacht i 230 acu - 21% den iomlán.
Kirsten Sheridan. Is stiúrthóir scannán, scríbhneoir scáileáin agus aisteoir Éireannach í Kirsten Sheridan. Rugadh í i mBaile Átha Cliath, Éire i 1976 agus is iníon í leis an drámadóir, stiúrthóir agus scríbhneoir scáileáin iomráiteach Jim Sheridan. 
Gairm.
Thosaigh Sheridan a gairm bheatha mar aisteoir, i roinnt scannán agus seónna teilifíse Éireannacha agus Briotanacha sular aistrigh sí go stiúrthóireacht. 
Rinne sí staidéar ar Léiriú Teilifíse Scannán sa Choláiste Ollscoile, Baile Átha Cliath sular bhain sí Dioplóma i Léiriú Scannán i gColáiste Ealaíne Deartha Dhún Laoghaire, scoil náisiúnta scannán na hÉireann.
Tháinig 'Disco Pigs' amach sa bhliain 2001, a taispeánadh don chéad uair ag Féile Scannán Sundance agus a fuair moladh ó na léirmheastóirí... Bhí Cillian Murphy agus Elaine Cassidy na réalta sa scannán agus bhí sé bunaithe ar an dráma den ainm céanna a scríobh athair Sheridan. 
Eisíodh an chéad scannán eile de chuid Sheridan, "August Rush," i 2007 agus bhí Freddie Highmore agus Keri Russell ina réalta ann. D’éirigh go maith leis an scannán ó thaobh tráchtála de. Insíonn sé scéal buachaill óg dílleachta a bhfuil tallann ceoil aige. 
I 2011, stiúir Sheridan an dráma scannán "Dollhouse," a raibh Eileen Walsh agus Aidan Kelly ina réalta. 
Stiúir sú eipeasóid den tsraith theilifíse "Penny Dreadful" agus "Vikings." 
In 2020, stiúir Sheridan an scannán "Dream Horse,".
Maud Cotter. Saol &amp; Gairm bheatha.
Bunús.
Is ealaíontóir Eireannach í Maud Cotter. Rugadh Cotter in sa bhliain 1954 i gcontae Loch Garmain. 
Óige agus Oideachas.
D'fhreastail Cotter ar Crawford Municipal College of Art and Design I gcontae Corcaigh. 
Pósadh agus Teaghlach.
Tá Maud Cotter pósta le Peter Foynes
Ré thábhachtach dá saol.
B’fhéidir go raibh tréimhse eile ann ina ndearna an bhean go leor rudaí tábhachtacha nó ina raibh taithí acu uirthi.
Gairm.
Cúiseanna a bhfuil clú uirthi; tábhacht nó tionchar ag baint léi.
Saol déanach agus bás.
Nuair atá sé sin indéanta, scríobhaimid faoin bhean, cén chuma a bhí ar dheireadh a saoil agus cén dóigh a bhfuair sí bás. B’fhéidir go raibh sí tinn nó go bhfuair sí bás le seanaois.
Oidhreacht.
Cad eile atá againn den bhean seo? Ar fhág sí leabhair nó saothar eile, an féidir linn fós cuairt a thabhairt ar áiteanna ina raibh sí ina saol agus rianta fágtha? Rud éigin mar sin.
Anna Geary. Rugadh Anna Geary (nó Áine Ní Ghadhra as Gaeilge) ar an 28ú lá de mhí Iúil 1987 i mBaile na nGallóglach, Contae Chorcaí, Éire. Is imreoir camógaíochta agus pearsa theilifíse í.
The Quiet American. Is úrscéal de chuid Graham Greene é The Quiet American a foilsíodh sa bhliain 1955. Déanadh scannán de dhá uair, i 1958 agus 2002.
An Scéal.
Lonnaithe i Saigon, Vitneam, ag tús na bliana 1952, i rith an chogaidh idir an Fhrainc agus na Viet Minh. Is iad na príomhphearsanna ná Thomas Fowler, iriseoir Sasanach le seantaithí, Poncánach den ainm Alden Pyle ag obair mar chuid de fhoireann tacaíochta leighis agus Phuong, girseach áitiúil a bhfuil an bheirt i gcomórtas fúithi. Diaidh ar ndiaidh cuireann pearsantacht Pyle isteach ar Fowler agus léirítear dó go bhfuil Pyle ag tacú go rúnda leis an Ghinearál The ar son an CIA. Déanann Pyle agus The ionsaí buamála ar an bpobal, le neart básanna de dhaoine neamhúrcóideacha agus chuireann siad an milleán ar na Viet Minh. Tá caidreamh, comhrá agus díospóireachtaí idir Fowler agus Pyle agus iad ag plé moráltacht an cogadh agus fealsúnacht Pyle, a chuirtear i láthair mar soineantacht.Tá codarsnacht idir an caidreamh grámhar ag Pyle le Phuong agus an easpa comhbhá aige le na marbh agus mí-ionrachais agus gránnacht a ghníomhanna rúnda. I ndeireadh thiar thall fillean an feall ar an bhfeallaire agus maraítear Pyle go míthrócaireach.
An Teachtaireacht.
Bhí cuir amach maith ag Greene ar an Ind-Sín ag an tráth sin agus rinne sé cuir síos snasta ar na fadhbanna a bhí ann do na cumhachtaí coilíneachta idir an Fhrainc agus níos déanaí na Stáit Aontaithe. Ní mó ná sásta a bhí na Meiriceánaí leis an léiriú a thug sé ar a mbaint leis an scéal.
Y Batel. Sráidbhaile beag agus paróiste eaglasta i bpobal Ysgir, Powys, sa Bhreatain Bheag is Y Batel (Béarla : "Battle" ). Tá sé suite timpeall 2.5 míle siar ó thuaidh ó bhaile Aberhonddu i gceantar Brycheiniog .
Tiomnaíodh séipéal an pharóiste do Sant Cynog.
The Banshees of Inisherin.  
Suite ar oileán ficseanúil le linn an Chogaidh Chathartha, insíonn an scannán, The Banshees of Inisherin, scéal Phádraic (Colin Farrell) agus Choilm (Brendan Gleeson), beirt a bhí an-mhór lena chéile i gcónaí go dtí gur chuir duine acu críoch thobann leis an gcairdeas. Bíonn tionchar mór aige sin orthu beirt.
Léiriúcháin.
Is é "The Banshees of Inisherin" an chéad scannán ag an an dramadóir agus stiúrthóir Martin McDonagh atá suite in Éirinn. Rinneadh "The Banshees of Inisherin" a scannánú in 2021 ar Inis Mór agus Acaill.
Is é McDonagh, fear de bhunadh Chonamara, a scríobh agus a stiúir an scannán agus na haisteoirí Brendan Gleeson  agus Colin Farrell atá sna príomhpháirteanna ann (d’oibrigh an triúr le chéile cheana ar an scannán "In Bruges"). Tá Kerry Condon agus Barry Keoghan agus an t-aisteoir Bríd Ní Neachtain ar thriúr eile de na príomhaisteoirí sa scannán.
Gradaim.
Bronnadh trí Golden Globe ar an scannán in Beverley Hills in Los Angeles i mí Eanáir 2023,
Norah McGuinness. Ealaíontóir ba ea Norah McGuinness a rugadh i nDoire ar 7 Samhain 1901. Chuaigh sí chuig an Metropolitan School of Art. Phós sí Geoffrey Phibbs agus fuair siad colscaradh i 1930. Ó 1937-39 bhí ina cónaí i Nua-Eabhrac ach bhog sí air ais chuig Éire i 1939. 
Fuair sí bás ar 22 Samhain 1980 (79).
Catherine Isabella Osborne. Faoi Catherine Isabella Osborne.
Is ealaíontóir, scríbhneoir agus pátrún Éireannach í Catherine Isabella Osborne. 
Saol &amp; Gairm bheatha.
Bunús.
Rugadh Catherine Isabella Osborne i Newtown Anner House, in aice le Cluain Meala, Contae Thiobraid Árann ar an 30ú Meitheamh 1818. Bhí a tuismitheoirí Sir Thomas Osbourne (m.1821) agus Catherine Rebecca Osborne (née Smith) (m.1856). Ba í an t-aon iníon a bhí acu. Bhí Sir Thomas Osborne ina úinéir talún agus bhí sé ina Theachta Parlaiminte do Carysfort, Contae Chill Mhantáin ó 1776 go 1797.
Óige agus Oideachas.
Nuair a fuair a deartháir bás bhí sí an t-oidhre don eastát.
Pósadh agus Teaghlach.
Bhuail Osborne le Ralph Bernal, a bhí ina pholaiteoir, i Londain i 1844. Phós siad ar an 20ú Lúnasa 1844. Thóg Bernal an ainm Osborne, mar sin bhí a aimn Ralph Bernal Osborne. Bhí beirt pháiste acu, Edith agus Grace. Chaith Bernal Osborne a lán am i Londain agus d’fhán Osborne sa bhaile ag tabhairt aire do na páistí.
Gairm.
Bhí sí ina ealaíontóir agus pátrún. Thug sí siamsaíocht do go leor ealaíontóir, cosúil le Thomas Shorter Boys agus Alexander Calame.
Comórtas Amhránaíochta na hEoraifíse 2023. Bhí Comórtas Amhránaíochta na hEoraifíse 2023 (Béarla: Eurovision Song Contest 2023) ar an 67ú heagrán bliantúil de Chomórtas Amhránaíochta na hEoraifíse. 
Cúlra.
Bhuaigh an Úcráin an comórtas i 2022. De ghnáth, bíonn an comórtas ar siúl sa tír a bhuaigh an bhliain roimhe sin, ach mar gheall ar ionradh na Rúise ar an Úcráin, bhí sé sin dodhéanta. Tháinig an Ríocht Aontaithe sa dara háit sa bhliain 2022, agus socraíodh an comórtas a reáchtáil i Learpholl,l san Liverpool Arena, 
Rannpháirtithe &amp; torthaí.
Reáchtáladh dhá bhabhta leathcheannais ar an 9ú agus 11ú Bealtaine agus an babhta ceannais ar an 13ú Bealtaine. Bhí Alesha Dixon, Julia Sanina agus Hannah Waddingham mar láithreoirí agus bhí Graham Norton in éineacht leo don bhabhta ceannais.
Bhí 37 tír ag glacadh páirte ann. Tharraing trí thír amach ón gcomórtas: an Bhulgáir, an Mhacadóin Thuaidh agus Montainéagró. Don chéad uair, bhí daoine taobh amuigh den Eoraip in ann vótáil ̈(i ngrúpa amháin darbh ainm "an chuid eile den domhan").
Bhuaigh an tSualainn leis an amhrán "Tattoo" le Loreen. Tháinig an Fhionlainn sa dara háit leis an amhrán "Cha Cha Cha" le Käärija. Is í Loreen an dara duine leis an gcomórtas a bhuachan dhá uair (an duine eile ná Johnny Logan). 
Tar éis an bhua seo, tá an tSualainn cothrom le hÉirinn don tír is mó buanna atá aici.
Babhta Leathcheannais 1.
Bhí an chéad babhta leathcheannais ar siúl ar an 9ú Bealtaine 2023. Ghlac 15 tír páirt ann. Vótáil na tíortha seo in éineacht leis an bhFrainc, an nGearmáin agus an Iodáil agus an chuid eile den domhan.
Babhta Leathcheannais 2.
Bhí an dara babhta leathcheannais ar siúl ar an 11ú Bealtaine 2023. Ghlac 16 tír páirt ann. Vótáil na tíortha seo in éineacht leis an Ríocht Aontaithe, an Spáinn agus an Úcráin agus an chuid eile den domhan.
Babhta Ceannais.
Bhí an babhta ceannais ar siúl ar an 13ú Bealtaine 2023. Bhí 26 tír ann: an "Big Five", an Úcráin agus 10 de na tíortha a fuair an scór is airde i ngach ceann den dá babhta leathcheannais. Vótáil moltóirí agus lucht féachana ó gach tír.
Athraitheach Oimiocrón, SARS-CoV-2. Is athraitheach den choróinvíreas SARS-CoV-2 é Oimiocrón (Omicron i mBéarla agus cód B.1.1.529). 
D'aimsigh an Network for Genomics Surveillance san Afaic Theas na chéad chásanna ar 24 Samhain 2021.
Bíonn athraithigh eile den víreas ann, mar shampla leithéidí Deilte (Delta).
Le linn na bliana 2022, tháinig fo-athraithigh ar an athraitheach Oimiocrón chun cinn.
Kraken.
Is fo-athraitheach ar an athraitheach Oimicrón é an tréithchineál XBB.1.5, a bhfuil Kraken i gcaint neamhfhoirmiúil baiste air. Fíor-thógálach, tháinig Kraken chun cinn i mí Lúnasa 2022. 
Fanann na vacsaíní défhiúsacha an-éifeachtach in aghaidh Kraken. Ar an dea-uair, níl daoine chomh breoite dá bharr agus a bhíodh
Gairneoireacht. Is í an ghairneoireacht an brainse den talmhaíocht a phléann le healaín, eolaíocht, teicneolaíocht agus gnó saothrú plandaí. Áirítear leis saothrú torthaí, glasraí, cnónna, síolta, luibheanna, bachlóg, muisiriúin, algaí, bláthanna, feamainn agus barra feirme neamhbhia amhail féar agus crainn ornáideacha agus plandaí. Cuimsíonn sé freisin caomhnú plandaí, athchóiriú tírdhreacha, dearadh tírdhreacha agus gairdíní, tógáil, agus cothabháil, agus crannadóireacht, crainn ornáideacha agus faichí.
Rianaíodh staidéar agus cleachtas na gairneoireachta siar na mílte bliain. Chuidigh gairneoireacht leis an aistriú ó phobail fánaíochta dhaonna go pobail ghairneoireachta neamhaistreacha, nó leathaistreacha. Roinntear an ghairneoireacht i roinnt catagóirí a dhíríonn ar chineálacha éagsúla plandaí agus cineálacha bia a shaothrú agus a phróiseáil chun críocha sonracha.. D'fhonn eolaíocht na gairneoireachta a chaomhnú, tairgeann eagraíochtaí iomadúla ar fud an domhain oideachas agus spreagadh do mhic léinn, chun na gairneoireachta a chur chun cinn. I measc na ngairneoirí suntasacha tá Luca Ghini agus Luther Burbank .
Sainmhíniú.
Díríonn an ghairneoireacht ar úsáid ceapacha beaga talún, Pléann sé le barra gairdín cosúil le plandaí ornáideacha a fhástar as a gcuma, torthaí agus glasraí agus spíosraí a fhástar as a luach bia, agus plandaí míochaine. I gcodarsnacht leis an agranamaíocht, a bhaineann le dianfheirmeoireacht barr agus táirgeadh barra allamuigh ar scála mór de ghráin agus foráiste nó foraoiseacht lena mbaineann crainn foraoise agus táirgí a dhíorthaítear uathu. Déileálann sé le barra gairdín cosúil le plandaí ornáideacha a fhástar ar mhaithe lena dtréithe fisiciúla, torthaí agus glasraí agus spíosraí a fhástar de bharr a luach bia, agus plandaí leighis. 
Cineálacha.
Tá go leor réimsí móra fócais laistigh d’eolaíocht na gairneoireachta. San áireanh tá;
Stair.
Forluíonn stair na gairneoireachta le stair na talmhaíochta agus stair na luibheolaíochta .